open-index/open-wikipedia-markdown huggingface dataset:
ლელა ბაქანიძე

**ლელა ბაქანიძე** (დ. 9 ოქტომბერი, 1957) — ქართველი ექიმი, მეცნიერი.

1979 წელს დაამთავრა თბილისის სახელმწიფო უნივერსიტეტი.

1979–1988 წლებში იყო შავი ჭირის საწინააღმდეგო საქართველოს სადგურის განსაკუთრებით საშიში ვირუსული ინფექციების ლაბორატორიის ექიმი–ვირუსოლოგი. 1988–1992 წლებში ამავე სადგურის ექიმი–ვირუსოლოგი. 1992–1998 წლებში დაავადებათა კონტროლის ეროვნული ცენტრის ელ. მიკროსკოპის ლაბორატორიის გამგე. 1998 წლიდან ამავე ცენტრის საინფორმაციო ცენრტის გამგე. ავტორია 16 სამეცნიერო ნაშრომის, რომლებიც ეხება ვირუსების სტრუქტურას და მორფოლოგენეზს. დასტამბული აქვს ერთი მონოგრაფია. 

1988 წელს მოსკოვში დაიცვა საკანდიდატო დისერტაციის თემა — „ზოგიერთი ტოგა და რეტროვირუსის სტრუქტურა და მორფოგენეზი და შერეული ინფექციების პირობები.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 30

## რესურსები ინტერნეტში
კატეგორია:დაბადებული 9 ოქტომბერი
კატეგორია:დაბადებული 1957
კატეგორია:ქართველი ვირუსოლოგები
ჩვენი უბნის შვილები

**ჩვენი უბნის შვილები** ( *awlād ḥāratnā*) — ნობელიანტი ეგვიპტელი მწერლის, ნაჯიბ მაჰფუზის 1959 წლის  რომანი.

## შინაარსი 
სიუჟეტი თავიდან ჰქმნის სამი მონოთეისტური აბრაამული რელიგიის (იუდაიზმი, ქრისტიანობა და ისლამი) ურთიერთდაკავშირებულ ისტორიას,რომელიც ალეგორიზირებულია მე-19 საუკუნის კაიროს უბანში.

კრიტიკოსთა აზრით, უბანი წარმოადგენს ღმერთს, რასაც ავტორი უარყოფს. მისი თქმით, არაფერი არ წარმოადგენს ღმერთს, რადგანაც ის ერთადერთი და უდიდესია.

ნაწარმოების პირველი ოთხი სექცია მოგვითხრობს ისტორიებს უბნის (ღვთის) შვილების — ადამის, რომელიც ღმერთის ფავორიტი შვილია, და სატანის შესახებ.

შემდეგი თაობის წარმომადგენელი გმირები თავიდან გადიან მოსეს, იესოსა და მუჰამედის ცხოვრებისეულ გზას. თითოეული მათგანი უბნის სხვადასხვა ლოკაციაზე ცხოვრობს და სიმბოლიზირებს იუდაიზმს, ქრისტიანობასა და ისლამს.

წიგნის მეხუთე სექციის პროტაგონისტი კი არაფაა, რომელიც წარმოადგენს თანამედროვე ტექნოლოგიებისა და მეცნიერების ხანას, მისი სახელი კი წინასწარმეტყველთაგან მომდინარეობს. შინაარსისათვის ცენტრალური ნაწილია *futuwwat* (ძლიერი კაცები).

ძლიერი კაცები აკონტროლებენ უბანს და მოსახლეობას ფულს სძალავენ. წიგნის წარმატებული გმირები მათი სქემის ჩამოშლას ახერხებენ, თუმცაღა ისინი მაინც ბრუნდებიან. არაფა საკუთარი ინტელექტისა და ასაფეთქებლების ცოდნის მათ წინააღმდეგ მიმართვას ცდილობს, თუმცაღა მისი მცდელობები ირიბად იწვევს მოხუცი კაცის სიკვდილს. ძლიერი კაცების ლიდერი ამას იგებს, და აშანტაჟებს არაფას რაღა დაეხმაროს მას გახდეს მთელი უბნის დიქტატორი.

წიგნი სრულდება არაფას მკვლელობის შემდგომ.არაფას მეგობარი კი იმ წიგნის ნარჩენებს ეძებს, სადაც მისი საიდუმლოებები ეწერა.

## გამოცემა 
ნაწარმოები თავდაპირველად 1959 წელს, ჟურნალ "ალ-აჰრამში" იბეჭდებოდა სერიული სახით, არაბული ენაზე, თუმცაღა მის გამოცემას ეგვიპტის  რელიგიური კოლეგიის პროტესტი მოჰყვა. ნაწარმოების წიგნის სახით გამოცემა ეგვიპტეში აიკრძალა.  ნაწარმოები დაუცალკევებლად მხოლოდ პრეზიდენტ გამალ აბდელ ნასერის ჩარევის შედეგად გამოიცა,რომელიც ჟურნალის დირექტორთან,მუჰამედ ჰეიკალთან მეგობრობდა.

ამ მიზეზთა გამო, ნაწარმოებს 8 წელი დასჭირდა წიგნის სახით გამოსაცემად, თუმცაღა არა ეგვიპტეში, არამედ ლიბანში, ბეირუთში დაიბეჭდა 1967 წელს.

## მიღება 
წიგნმა ეგვიპტეში დიდი ვნებათაღელვა გამოიწვია. კერძოდ ეგვიპტის  რელიგიურ საქმეთა კოლეგიამ წიგნი დაგმო და ღვთისადმი მკრეხელობად მოიხსენია.

ომარ აბდელ რაჰმანმა მაჰფუზს მონანიებისაკენ ან სიკვდილისაკენ მოუწოდა. მან ასევე განაცხადა რომ ეს რომ ადრე ექნა, სალმან რუშდი ზღვარს არ გადაკვეთდა. შედეგად,1994 წელს მაჰფუზს  საკუთარი სახლის წინ, კაიროში, ორი ექსტრემისტი თავს დაესხა და ყელში დაჭრა. ნაჯიბი თადასხმას გადაურჩა, თუმცაღა მიყენებულმა დაზიანებებმა 2006 წელს მის გარდაცვალებაზე  იქონია გავლენა.

„ჩვენი უბნის შვილები“ მაჰფუზის გარდაცვალებიდან 4 თვეში ოფიციალურად გამოიცა ეგვიპტეში და ბესტსელერად იქცა.

## იხილეთ აგრეთვე 
* ნაგიბ მაჰფუზი

## რესურსები ინტერნეტში 
*მიმოხილვა საბაზე 

## სქოლიო 
კატეგორია:1959 წლის რომანები
თინა ბერაძე

**თინა ბერაძე** (დ. 16 მარტი, 1936, თბილისი) — ქართველი ექიმი, მეცნიერი.

1960 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი.

1962 წელს იყო ჰოსპიტალური პედიატრიის კათედრის უფროსი ლაბორანტი. 1972–1996 წლებში ამავე კათედრის ასისტენტი. 1996 წლიდან ამავე კათედრის დოცენტი. ავტორია 28 სამეცნიერო ნაშრომის, ბავშვთა რევმატოლოგიის აქტუალური საკითხების შესახებ. 

1975 წელს დაიცვა  საკანდიდატო დისერტაციის თემა — „ლეიკოციტების ფუნქციური აქტივობის განსაზღვრა რევმატიზმის დროს მკურნალობასთან დაკავშირებით.“ 

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 37

## რესურსები ინტერნეტში
კატეგორია:დაბადებული 16 მარტი
კატეგორია:დაბადებული 1936
კატეგორია:ქართველი ექიმები
ნინო ბეჟიტაშვილი

**ნინო ბეჟიტაშვილი** (დ. 16 თებერვალი, 1947, თბილისი) — ქართველი ექიმი, მეცნიერი.

1970 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1975–1977 წლებში იყო თერაპიის სამეცნიერო კვლევითი ინსტიტუტის უმცროსი მეცნიერ–თანამშრომელი. 1977–1986 წლებში პათოფიზიოლოგიის კათედრის ასისტენტი, უფროსი მასწავლებელი. 1986 წლიდან ამავე კათედრის დოცენტი. ავტორია 31 სამეცნიერო ნაშრომის, რომლებიც ეხება ონკოლოგიის, მიკროცირკულაციის, ქიმიოთერაპიის პრობლემებს. ხელმძღვანელობს სტუდენტთა და ასპირანტთა სამეცნიერო მუშაობას. ეკუთვნის „საჭმლის მომნელებელი სისტემის პათოფიზიოლოგიის“ მეთოდური მითითება.

1980 წელს დაიცვა საკანდიდატო დისერტაციის თემა — მ„იკროცირკულაციის ცვლილებები სიმსივნესა და ინტაქტურ ქსოვილებში სიმსივნეების პროგრესიისა და რეგრესიის პროცესში ქიმიოთერაპიული საშუალებების გამოყენების ფონზე.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 36

## რესურსები ინტერნეტში
კატეგორია:დაბადებული 16 თებერვალი
კატეგორია:დაბადებული 1947
კატეგორია:ქართველი პათოფიზიოლოგები
ირაკლი ბერიძე

**ირაკლი ბერიძე** (დ. 1954) — ქართველი ექიმი, მეცნიერი.

1978 წელს დაამთავრა კალინინის სახელმწიფო სამედიცინო ინსტიტუტის სამკურნალო ფაკულტეტი.

1978–1982 წლებში იყო ქ.ჩერეპოვეცის ქალაქის საავადმყოფოს ქირურგი. 1982–1984 წლებში ლენინგრადის სან. ჰიგიენის სამედიცინო ინსტიტუტის სამკურნალო ფაკულტეტის ჰოსპიტალური ქირურგიის კათედრის კლინიკური ორდინატორი. 1985–1996 წლებში თბილისის ეგ. ფიფიას სახელობის რკინიგზის საავადმყოფოს ქირურგიული განყოფილების ექიმი–ორდინატორი. 1996 წლიდან სამეცნიერო კვლევითი ინსტიტუტის სხივური და ინტერვენციული დიაგნოსტიკის ინსტიტუტის კლინიკური განყოფილების ხელმძღვანელი. ავტორია 27 სამეცნიერო ნაშრომის, რომლებიც ეხება ღვიძლის და პანკრეასის ქირურგიული პათოლოგიების დიაგნოსტიკასა და მკურნალობას.

1996 წელს დაიცვა საკანდიდატო დისერტაციის თემა — „მუცლის ღრუს ექინოკოკოზის დიაგნოსტიკა და მკურნალობა.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 38

## რესურსები ინტერნეტში
კატეგორია:დაბადებული 1954
კატეგორია:ქართველი ქირურგები
ნუნუ ბერიძე

**ნუნუ ბერაძე** (დ. 1 აგვისტო, 1949, ფოთი) — ქართველი ექიმი, მეცნიერი.

1972 წელს დაამთავრა ლენინგრადის ი.პავლოვის სახელობის I სამედიცინო ინსტიტუტის სამკურნალო ფაკულტეტი.

1972–1978 წლებში იყო თბილისის 26–ე პოლიკლინიკის უბნის თერაპევტი. 1978–1986 წლებში საქართველოს სსრ ჯანდაცვის სამინისტროს თერაპიის სამეცნიერო კვლევითი ინსტიტუტის ენდოკრინოლოგიური განყოფილების უმცროსი მეცნიერ–თანამშრომელი. 1986 წლიდან კარდიოლოგიის ინსტიტუტის ნივთიერებათა ცვლის განყოფილების უფროსი მეცნიერ–თანამშრომელი. ავტორია 30 სამეცნიერო ნაშრომის, რომლებიც ეხება შაქრიანი დიაბეტის, ათეროსკლეროზის და ჰიპერტენზიის რისკის ჯგუფების გამოვლენას ჯანმრთელ მოსახლეობაში, სიმსუქნისა და ფარისებრი ჯირკვლის დაავადებების პრობლემებს, ორსულთა დიაბეტს. 

1985 წელს დაიცვა  საკანდიდატო დისერტაციის თემა — „ინსულინის, გლუკოზის, თავისუფალი ცხიმოვანი მჟავების და ტრიგლიცედების დონე სხვადასხვა ტიპის სიმსუქნის დროს.“ 

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 38

## რესურსები ინტერნეტში
კატეგორია:დაბადებული 1 აგვისტო
კატეგორია:დაბადებული 1949
კატეგორია:ქართველი ენდოკრინოლოგები
ბუზები (მრავალმნიშვნელოვანი)

**ბუზები** — მწერების ქვერიგი ორფრთიანების რიგისა.

**ბუზები** ასევე შესაძლოა აღნიშნავდეს:
## ლიტერატურა
*„ბუზები“*  — ფრანგი ეგზისტენციალისტი ავტორის, ჟან-პოლ სარტრის, პიესა.
შელიხოვის ყურე

**შელიხოვის ყურე** () — ყურე ოხოტის ზღვაში, აზიის კონტინენტურ სანაპიროსა და კამჩატკის ნახევარკუნძულს შორის. მოქცეულია რუსეთის ფარგლებში. სიგრძე 650 კმ, შესასვლელის სიგანე 130 კმ, უდიდესი სიგანე 300 კმ, სიღრმე 350 მ. ნაპირები უპირატესად კლდოვანი და ფლატოვანია, სამხრეთ-აღმოსავლეთში დაბალია. ჩრდილოეთ ნაწილში ტაიგონოსის ნახევარკუნძულით იყოფა გიჟიგის (დასავლეთით) და პენჟინის (აღმოსავლეთით) უბეებად. სამხრეთ-დასავლეთ ნაწილში მდებარეობს იამის უბე და იამის პატარა კუნძულები. მოქცევები არასწორი ნახევარდღიურია (სიმაღლე 12,9 მ-მდე პენჟინის ყურეში). დეკემბრიდან მაისამდე დაფარულია ყინულით. ჩაედინება მრავალი მდინარე, მ.შ. პენჟინა, გიჟიგა, იამა. ყურეში იჭერენ ქაშაყს, პალტუსს, ნავაგას, კამბალას და სხვ. სახელი ეწოდება მეზღვაურ გრიგოლ შელიხოვის პატივსაცემად.

## სქოლიო 
კატეგორია:რუსეთის ყურეები
კატეგორია:წყნარი ოკეანის ყურეები
თემურ ფალავანდიშვილი

**თემურ ფალავანდიშვილი** — (დ. 26 მაისი, 1940, თბილისი) — ქართველი კინორეჟისორი, სცენარისტი,  საქართველოს კინემატოგრაფისტთა შემოქმედებითი კავშირის წევრი.

## ბიოგრაფია
დაიბადა 1940 წლის 26 მაისს თბილისში. 1965 წელს დაამთავრა მოსკოვის საკავშირო კინემატოგრაფიის ინსტიტუტის სარეჟისორო ფაკულტეტი. იმავე წლიდან მუშაობა დაიწყო კინოსტუდია „ქართულ ფილმში“ რეჟისორად. 1992-1994 წლებში იყო სახელმწიფო კინოკონცერნის ვიცე-პრეზიდენტი, 1994-2000 წლებში — სს „ქართული ფილმის“ დირექტორი, 2000-2007 წლებში კი — დირექტორის მოადგილე. 

თემურ ფალავანდიშვილი აქტიურ პედაგოგიურ მოღვაწეობას ეწეოდა საქართველოს თეატრისა და კინოს სახელმწიფო უნივერსიტეტში. დამდგმელი რეჟისორია ფილმების: „მიმინო“ (1965), „ჩამავალი მზე“ (1970), „გოგონა და ჯარისკაცი“ (1970), „მზე შემოდგომისა“ (1973) „რაჭა ჩემო სიყვარულო“ (1977), „ოჰ, ეს საშინელი, საშინელი ტელევიზორი“ (1990) და სხვა. სცენარის ავტორია ფილმების: „ჩამავალი მზე“ (1970), „ოჰ, ეს საშინელი, საშინელი ტელევიზორი“ (1990).

## ფილმოგრაფია
### დამდგმელი რეჟისორი
* 1965 — „მიმინო“ (მოკლემეტრაჟიანი)
* 1970 — „ჩამავალი მზე“
* 1970 — „გოგონა და ჯარისკაცი“ (მოკლემეტრაჟიანი)
* 1973 — „მზე შემოდგომისა“
* 1975 — „მოხეტიალე რაინდები“
* 1972 — „თეთრი ქვები“
* 1974 — „წყარო გზის პირას“ (კინონოველა)
* 1977 — „რაჭა ჩემო სიყვარულო“
* 1980 — „წერილები ბამიდან“
* 1983 — „ჯადოსნური ღამე“
* 1986 — „ახალი არკადია“
* 1990 — „ოჰ, ეს საშინელი, საშინელი ტელევიზორი“

### სცენარის ავტორი
* 1970 — „ჩამავალი მზე“
* 1990 — „ოჰ, ეს საშინელი, საშინელი ტელევიზორი“

## რესურსები ინტერნეტში
* 
* თემურ ფალავანდიშვილი — ეროვნული ფილმოგრაფია
* 

კატეგორია:დაბადებული 26 მაისი
კატეგორია:დაბადებული 1940
კატეგორია:თბილისში დაბადებულები
კატეგორია:ქართველი სცენარისტები 
კატეგორია:ქართველი კინორეჟისორები
გიჟიგის უბე

**გიჟიგის უბე** () — შელიხოვის ყურის შიდა ნაწილი, ოხოტის ზღვის ჩრდილო-აღმოსავლეთ ნაპირებთან (რუსეთი). ხმელეთზე შეჭრილია 148 კმ-ით, ტაიგონოსის ნახევარკუნძულსა და კონტინენტს შორის. სიგანე შესასვლელში 260 კმ, ჩრდილოეთში 30–40 კმ. წლის უდიდეს დროს ყინულითაა დაფარული. ფიქსირდება ქვეყანაში ერთ-ერთი უდიდესი მოქცევა (არასწორი დღიური) — 9,6 მ-მდე. გიჟიგის უბეში ჩაედინება მდინარე გიჟიგა.

## სქოლიო 
კატეგორია:რუსეთის ყურეები
კატეგორია:წყნარი ოკეანის ყურეები
გიჟიგა

**გიჟიგა** () — მდინარე რუსეთში, მაგადანის ოლქში. ჩაედინება გიჟიგის უბის ჩრდილო-აღმოსავლეთ ნაწილში (ოხოტის ზღვა). ზემო წელზე მთის მდინარის თვისებები აქვს და რამდენიმე ჭორომს წარმოქმნის. ქვემო წელზე, შესართავიდან 20 კმ-ზე, მდინარე ტუნდრიდან გამოდის და მისი ხეობა დაფარულია დაბალი ხეების რაყებით. მდიდარია თევზით, რომელიც მასში ზაფხულში შედის. მდინარეზე მდებარეობდა დაბა გიჟიგინსკი.

## სქოლიო 
კატეგორია:მაგადანის ოლქის მდინარეები
ალექსანდრე ბახუტაშვილი

**ალექსანდრე ბახუტაშვილი** (დ. 21 მარტი, 1961, თბილისი) — ქართველი ექიმი, მეცნიერი.

1983 წელს დაამთავრა მოსკოვის II სამედიცინო ინსტიტუტის სამკურნალო ფაკულტეტი.

1983 წლიდან იყო საქართველოს მეცნიერებათა აკადემიის ექსპერიმენტული მორფოლოგიის ინსტიტუტის მეცნიერ–თანამშრომელი. 1991 წლიდან საქართველოს მეცნიერებათა აკადემიის სამედიცინო ბიოტექნოლოგიის ინსტიტუტის ბიომედიცინის განყოფილების გამგე. ავტორია 46 სამეცნიერო ნაშრომის, რომლებიც ეხება იმუნომამოდულირებელი პრეპარატების მოქმედების მექანიზმების შესწავლასა და სხვა პრობლემებს.

1986 წელს დაიცვა  საკანდიდატო დისერტაციის თემა — „პრეპარატ პლაფერონის იმუნომამოდულირებელი მოქმედება.“ 

1991 წელს დაიცვა სადოქტორო დისერტაციის თემა — „პრეპარატ პლაფერონის იმუნომამოდულირებელი მოქმედება ექსპერიმენტსა და კლინიკაში.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 33

## რესურსები ინტერნეტში
კატეგორია:დაბადებული 21 მარტი
კატეგორია:დაბადებული 1961
კატეგორია:ქართველი ალერგოლოგები
ტატიანა ბელუხინა

**ტატიანა ბელუხინა** (დ. 27 ოქტომბერი, 1936, ვოროშილოვგრადი) —  ექიმი, მეცნიერი.

1960 წელს დაამთავრა გორკის სამედიცინო ინსტიტუტის სამკურნალო ფაკულტეტი.

1962–1965 წლებში იყო რუსთავის ქალაქის საავადმყოფოს ექიმი–ტრავმატოლოგი. 1965–1967 წლებში თბილისის ტრავმატოლოგიისა და ორთოპედიის ინსტიტუტის კლინიკური ორდინატორი. 1967–1970 წლებში თბილისის რენტგენოლოგიისა და სამედიცინო რადიოლოგიის ინსტიტუტის ასპირანტი. 1970–1977 წლებში ამავე ინსტიტუტის მეცნიერ–თანამშრომელი. 1977 წლიდან ონკოლოგიური სამეცნიერო ცენტრის ანესთეზიოლოგიის განყოფილების ექიმი–ორდინატორი. ავტორია 5 სამეცნიერო ნაშრომის რადიობიოლოგიის პრობლემებზე.

1971 წელს თბილისში დაიცვა საკანდიდატო დისერტაციის თემა — „Некоторые биометрические показатели посттравматической регенерации слизистой желудка в условиях облучения.“ 

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 36

## რესურსები ინტერნეტში
კატეგორია:დაბადებული 27 ოქტომბერი
კატეგორია:დაბადებული 1936
კახა ბესელია

**კახა ბესელია** (დ. 3 თებერვალი, 1962, თბილისი) — ქართველი ექიმი, მეცნიერი.

1984 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1984–1991 წლებში იყო მოსკოვის ბაკულევის სახელობის გულ–სისხლძარღვთა ქირურგიის ინსტიტუტის კლინიკური ორდინატორი. 1992 წლიდან ქირურგიის ინსტიტუტის გულის ქირურგიის განყოფილების მეცნიერ–თანამშრომელი. ავტორია 12 სამეცნიერო ნაშრომის, რომლებიც ეხება იშემიური დაავადების ქირურგიულ მკურნალობას.

1991 წელს მოსკოვში დაიცვა საკანდიდატო დისერტაციის თემა — „გულის უკმარისობით გართულებული გულის იშემიური დაავადების ქირურგიული მკურნალობის შედეგები.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 39

## რესურსები ინტერნეტში
კატეგორია:დაბადებული 3 თებერვალი
კატეგორია:დაბადებული 1962
კატეგორია:ქართველი კარდიოლოგები
პენჟინა

**პენჟინა** () — მდინარე რუსეთში, კამჩატკის მხარეში. სიგრძე 713 კმ, აუზის ფართობი 73,5 ათ. კმ². სათავეს იღებს კოლიმის მთიანეთზე, ზემო წელზე მიედინება ღრმა ხეობაში, ქვემოთ — მთათაშორის ქვაბულში, ჩაედინება პენჟინის უბეში (ოხოტის ზღვა). იკვებება შერეულად, ჭარბობს თოვლის წყლები. წყლის საშუალო მრავალწლოვანი ხარჯი დაახლ. 680 მ³/წმ. იყინება ნოემბერში, ლღვება მაისში – ივნისის დასაწყისში. ძირითადი შენაკადებია: შაიბოვეემი, კონდირევა, ოკლანი (მარჯვენა), აიანკა, ჩორნაია, ბელაია/პალმატკინა (მარცხენა). დასაცურებელი და სანაოსნოა.

## სქოლიო 
კატეგორია:კამჩატკის მხარის მდინარეები
გურამ ბექაია

**გურამ ბექაია** (დ. 28 ოქტომბერი, 1929, თბილისი) — ქართველი ექიმი, მეცნიერი.

1953 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1954–1957 წლებში იყო ფიზიოლოგიის ინსტიტუტის ასპირანტი. 1957–1961 წლებში უმცროსი მეცნიერ–თანამშრომელი. 
1961–1973 წლებში სწავლული მდივანი. 1973–1981 წლებში უფროსი მეცნიერ თანამშრომელი. 1981–1999 წლებში დირექტორის მოადგილე სამეცნიერო დარგში. 1999 წლიდან არის ამავე ინსტიტუტის დირექტორი.

1970 წელს დაიცვა  საკანდიდატო დისერტაციის თემა — „ტონური და გეტანური ნეირომოტორული გართულების ფუნქციური თავისებურებანი", დაიცვა 1959 წელს; სადოქტორო დისერტაციის თემა -"ნათხემის როლი თავის ტვინის ინტეგრაციულ მოქმედებაში.“ 

## ჯილდოები
* 2022 - თბილისის საპატიო მოქალაქე
* 1999 - ღირსების ორდენი

## ბიბლიოგრაფია
* ფიზიოლოგია : ვისცერალური სისტემები თბილისი, მეცნიერება, 1996 გვ. 300
სისხლის მიმოქცევა : ნორმალური და პათოლოგ. ფიზიოლოგიის საფუძვლები თბილისი, ლეგია, 1994 გვ. 54

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 39
* წიგნი ღირსებისა: ტ. 4/ შემდგ.: თამაზ ყიფიანი (რედ.), თენგიზ გაჩეჩილაძე, გურამ სიმონიშვილ თბ., 2002 გვ. 356

## რესურსები ინტერნეტში
კატეგორია:დაბადებული 28 ოქტომბერი
კატეგორია:დაბადებული 1929
კატეგორია:ქართველი ექიმები
ნინო ბისეიშვილი

**ნინო ბისეიშვილი** (დ. 7 მარტი, 1952, თბილისი) — ქართველი ექიმი, მეცნიერი.

1974 წელს დაამთავრა თბილისის სახელმწიფო სამედიცინო ინსტიტუტის სტომატოლოგიური ფაკულტეტი.

1974–1976 წლებში იყო თბილისის სახელმწიფო სამედიცინო ინსტიტუტის თერაპიული სტომატოლოგიის კათედრის კლინიკური ორდინატორი. 1976–1979 წლებში გლდანის სპორტული სკოლა–ინტერნატის ექიმი–სტომატოლოგი. 1979 წლიდან თბილისის სახელმწიფო სამედიცინო ინსტიტუტის თერაპიული სტომატოლოგიის კათედრის ასისტენტი და 1994 წლიდან ფირმა „უნიდენტის“ ექიმი–სტომატოლოგია. ავტორია 23 სამეცნიერო ნაშრომის, რომელიც ეხება პროდონტილიგიის აქტუალურ საკითხებს.

1990 წელს დაიცვა საკანდიდატო დისერტაციის თემა — „სისხლის ფორმიანი ელემენტების მორფო–ცოტოქიმიური ცვლილებები პაროდონტიტით თანდართულ ქრონიკული ალკოჰოლიზმით დაავადებულებში დაიცვა.“

## ლიტერატურა
*  ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 41

## რესურსები ინტერნეტში
კატეგორია:დაბადებული 7 მარტი
კატეგორია:დაბადებული 1952
კატეგორია:ქართველი სტომატოლოგები
ბელაია (პენჟინის შენაკადი)

**ბელაია** (; მდ. ესოვეემის შერთვამდე — **პალმატკინა**) — მდინარე რუსეთში, კამჩატკის მხარეში, მდ. პენჟინის მარცხენა შენაკადი. სიგრძე 304 კმ, აუზის ფართობი 13&nbsp;800 კმ². სათავეს იღებს კორიაკთა მთიანეთზე, მიედინება პარაპოლის ბარში, პენჟინის ქედის გასწვრივ, რომელსაც შესართავთან ახლოს კვეთს. იკვებება თოვლისა და წვიმის წყლით.

## სქოლიო 
კატეგორია:კამჩატკის მხარის მდინარეები
თინათინ ბიგვავა

**თინათინ ბიგვავა** (დ. 10 დეკემბერი, 1952, თბილისი) — ქართველი ექიმი, მეცნიერი.

1976 წელს დაამთავრა თბილისის სახელმწიფო სამედიცინო ინსტიტუტის პედიატრიული ფაკულტეტი.

1977–1978 წლებში იყო ბორჯომის ექიმი–პედიატრი. 1978–1982 წლებში დედათა და ბავშვთა სამკურნალო პროფილაქტიკური დახმარების სამმართველოს უფროსი ინსპექტორი. 1982 წლიდან პედიატრიის სამეცნიერო კვლევითი ინსტიტუტის ახალშობილთა ფიზიოლოგიისა და პათოლოგიის განყოფილების უფროსი მეცნიერ–თანამშრომელი. ავტორია 8 სამეცნიერო ნაშრომის, რომლებიც ეხება ახალშობილთა ფიზიოლოგიისა და პათოლოგიის საკითხებს, სიკვდილიანობის ჩათვლით. 

1997 წელს დაიცვა საკანდიდატო დისერტაციის თემა — ნ„ეონატალური სიკვდილიანობის თავისებურებანი ქ. თბილისში.“

## ლიტერატურა
*  ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 41

## რესურსები ინტერნეტში
კატეგორია:დაბადებული 10 დეკემბერი
კატეგორია:დაბადებული 1952
კატეგორია:ქართველი პედიატრები
მანანა ბოკუჩავა

**მანანა ბოკუჩავა** (დ. 30 მაისი, 1950, თბილისი) — ქართველი ექიმი, მეცნიერი.

1973 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1973–1996 წლებში იყო ფსიქიატრიის სამეცნიერო კვლევითი ინსტიტუტის უფროსი ლაბორანტი, უმცროსი მეცნიერ–თანამშრომელი, უფროსი მეცნიერ–თანამშრომელი. 1989 წლიდან დიპლომის შემდგომი განათლების სახელმწიფო სამედიცინო აკადემიის ასისტენტი. 1994 წლიდან – დოცენტი, 1995 წლიდან ამავე აკადემიის ფსიქიატრიის კურსის ხელმძღვანელი. 1997 წლიდან კლინიკური განყოფილების მეცნიერ–ხელმძღვანელი. ავტორია 25 სამეცნიერო ნაშრომის; არის კლინიკური განყოფილების სამეცნიერო ხელმძღვანელი, კონსულტაციებს უწევს ავადმყოფებს.

1986 წელს დაიცვა საკანდიდატო დისერტაციის თემა — „მანიაკალური შეტევებით მიმდინარე შიზოფრენიის კლინიკური თავისებურებები.“ 

## ლიტერატურა
*  ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000, გვ. 42

## რესურსები ინტერნეტში
კატეგორია:დაბადებული 30 მაისი
კატეგორია:დაბადებული 1950
კატეგორია:ქართველი ფსიქიატრები
ნუგზარ ბოლქვაძე

**ნუგზარ ბოლქვაძე** (დ. 5 ოქტომბერი, 1960, თბილისი) — ქართველი ექიმი, მეცნიერი.

1984 წელს დაამთავრა თბილისის სახელმწიფო სამედიცინო ინსტიტუტი.

1987–1999 წლებში იყო პედიატრიის სამეცნიერო კვლევითი ინსტიტუტის ლაბორანტი, უფროსი ლაბორანტი, მეცნიერ–თანამშრომელი, უფროსი მეცნიერ–თანამშრომელი. დღემდე აღნიშნული ინსტიტუტის თანამშრომელია. 1999 წლიდან ულტრასონოგრაფიის სამეცნიერო კვლევითი ცენტრის აღმასრულებელი დირექტორი. ავტორია 28 სამეცნიერო ნაშრომის ბავშვთა ასაკის ანემიებზე. გამოქვეყნებული აქვს მონოგრაფია: „ერითრონის ასაკობრივი თავისებურებანი ნორმასა და პათოლოგიური მდგომარეობების დროს.“ 

1994 წელს დაიცვა საკანდიდატო დისერტაციის თემა — „ცენტრალურ–ნერვული სისტემის დაზიანების გენებში ტვინის საწინააღმდეგო ანტისხეულების როლი ახალშობილთა ჰომოლიზური დაავადების დროს.“ 

## რესურსები ინტერნეტში
კატეგორია:დაბადებული 5 ოქტომბერი
კატეგორია:დაბადებული 1960
კატეგორია:ქართველი ექიმები
მარინე ბოგველიშვილი

**მარინე ბოგველიშვილი** (დ. 18 აპრილი, 1949, თბილისი) — ქართველი ექიმი, მეცნიერი.

1972 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1972–1973 წლებში იყო თელავისა და რუსთავის სასწრაფო დახმარების ექიმი. 1973–1975 წლებში ჰემატოლოგიისა და ტრანსფუზიოლოგიის ინსტიტუტის უფროსი ლაბორანტი. 1975–1985 წლებში უმცროსი მეცნიერ–თანამშრომელი. 1985 წლიდან უფროსი მეცნიერ–თანამშრომელი, 1996 წლიდან კი ამავე ინსტიტუტის კლინიკურ–დისპანსერული სამეცნიერო განყოფილების წამყვანი მეცნიერ–თანამშრომელი. ავტორია 53 სამეცნიერო ნაშრომის კლინიკური და ექსპერიმენტული ჰემოსტაზიოლოგიის საკითხებზე. გამოქვეყნებული აქვს ერთი მონოგრაფია. 1994–1996 წლებში სამეცნიერო–პრაქტიკულ ხელმძღვანელობას უწევდა კლინიკურ ორდინატორებს. 

1980 წელს დაიცვა საკანდიდატო დისერტაციის თემა „ჰეპატო–ლიენური სისტემის როლი თრომბოციტოპიების რეგულაციის მექანიზმში.“  

1993 წელს დაიცვა სადოქტორო დისერტაციის თემა — „მედიკო–სოციალური რეაბილიტაცია, პროგნოზი და სიცოცხლის ხანგრძლივობა მიელოპიოლიფერაციული დაავადებების დროს.“ 

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 42

## რესურსები ინტერნეტში
კატეგორია:დაბადებული 18 აპრილი
კატეგორია:დაბადებული 1949
კატეგორია:ქართველი ექიმები
ტრანსცენდენტური ეტიუდი №1 (ლისტი)

**ტრანსცენდენტური ეტიუდი №1 დო მაჟორში „Preludio“** — ფერენც ლისტის ტრანსცენდენტური ეტიუდებიდან რიგით 1-ლი საფორტეპიანო ეტიუდი. საკონცერტო ტემპით ნაწარმოები ერთ წუთზე ნაკლები დროში სრულდება.

ნაწარმოები იწყება დოს ოქტავებით, რასაც მოჰყვება დო7-ის არპეჯიოსგან შემდგარი კლებადი გამები. მკვეთრი ნოტებით ტონალობა ნელ-ნელა იზრდება, რის შემდეგაც დოს ოქტავების კლებადი გამა ბრუნდება. მძვინვარე ნოტები იზრდება უფრო და უფრო ხმამაღალ გამებში  დინამიკით. ამის შემდეგ მარცხენა ხელი უკრავს მაღალ, დაბალი ტონალობის ტრელს. შემდეგ მარჯვენა ხელი უკრავს ინტენსიურ არპეჯიოს, საბოლოოდ კი ნაწარმოები სრულდება დამხურავი გამით. ეს ეტიუდი, ისევე, როგორც ტრანსცენდენტური ეტიუდი №3 („Paysage“), სიმარტივით გამოირჩევა.

## რესურსები ინტერნეტში
* 

## სქოლიო
ტრანსცენდენტური 01
კატეგორია:1852 წლის ნაწარმოებები
კატეგორია:ნაწარმოებები დო მაჟორში
შოთა ბიბილეიშვილი

**შოთა ბიბილეიშვილი** (დ. 10 აპრილი, 1930, ქუთაისი) — ქართველი ექიმი, მეცნიერი.

1953 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1953–1956 წლებში იყო ქ.ხოროგის საოლქო საავადმყოფოს ნევროპათოლოგი. 1957–1958 წლებში ლენინგრადის I სამედიცინო ინსტიტუტის ნერვულ სნეულებათა კათედრის კლინიკური ორდინატორი. 1959–1961 წლებში ქ.გროზნოს რესპუბლიკური საავადმყოფოს ნევროპათოლოგი. 1961–1964 წლებში მოსკოვის ექიმთა დახელოვნების ინსტიტუტის ნერვულ სნეულებათა კათედრის ასპირანტი. 1965 წლიდან სარაჯიშვილის სახელობის კლინიკური ნევროლოგიის ინსტიტუტის თანამშრომელი. ავტორია 118 სამეცნიერო ნაშრომის. იყო თბილისის I კლინიკური საავადმყოფოს ნევროლოგიური კლინიკის სამეცნიერო–კლინიკური ხელმძღვანელი.

1962 წელს დაიცვა საკანდიდატო დისერტაციის თემა — „თავის ტვინის ელექტრული აქტივობა ექსპერიმენტული ინტრაცერებრული ჰემატომის და თავის ტვინის არტერიების თერმოკუაგულაციის დროს.“

1986 წელს დაიცვა სადოქტორო დისერტაციის თემა — „თავის ტვინის სომნოგენური სისტემა ეპილეფსიის დროს.“

## ჯილდოები
* 1999 — ღირსების ორდენი

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000, გვ. 40
* წიგნი ღირსებისა, ტ. 4, თბ., 2000, გვ. 382

## რესურსები ინტერნეტში
კატეგორია:დაბადებული 10 აპრილი
კატეგორია:დაბადებული 1930
კატეგორია:ქართველი ექიმები
პეკორინო

**პეკორინო** () — იტალიური მაგარი ყველი, რომელიც ცხვრის რძისგან მზადდება. სახელი „პეკორინო“ მომდინარეობს *პეკორა*-დან, რაც იტალიურად ცხვარს ნიშნავს.

პეკორინოს ექვსი ძირითადი სახეობიდან, რომელთაგან ყველას ევროკავშირის კანონმდებლობით დაცული ადგილწარმოშობის დასახელების (PDO) სტატუსი აქვს, პეკორინო რომანო ალბათ ყველაზე ცნობილია იტალიის ფარგლებს გარეთ, განსაკუთრებით შეერთებულ შტატებში, რომელიც მნიშვნელოვანი საექსპორტო ბაზარია მე-19 საუკუნიდან. პეკორინოს უმეტესობა იწარმოება კუნძულ სარდინიაზე, თუმცა მისი წარმოება ასევე ნებადართულია ლაციოში და ტოსკანის პროვინციებში — გროსეტოსა და სიენაში. ჯერ კიდევ ძველი რომაელი ავტორები წერდნენ ამ ყველის და მისი წარმოების ტექნიკის შესახებ.

## ტრადიცია 
მინი| ფილიანოს პეკორინო
პეკორინოს სამხრეთიტალიური ვარიანტია პეკორინო პეპატო (სიტყვასიტყვით, „წიწაკიანი პეკორინო“), რომელსაც ემატება შავი პილპილის მარცვლები. დღესდღეობით ბევრ სხვა დანამატსაც უმატებენ, მაგალითად, ნიგოზს, ინდაუს ან თეთრი ან შავი ტრიუფელის პატარა ნაჭრებს.

სარდინიაში ყველის ბუზის მატლები განზრახ შეჰყავთ პეკორინო სარდოში, რათა დაამზადონ ადგილობრივი დელიკატესი, სახელად კაზუ მარცუ, რაც ნიშნავს „დამპალ ყველს“. იმის გამო, რომ ეს უკანონოა, კაზუ მარცუ ძირითადად შავ ბაზარზე იყიდება.

## სქოლიო 
კატეგორია:იტალიური ყველი
კატეგორია:ცხვრის ყველი
ლეილა ბოჭორიშვილი

**ლეილა ბოჭორიშვილი** (დ. 1 მარტი, 1934, თბილისი) — ქართველი ექიმი, მეცნიერი.

1955 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1955–1959 წლებში მუშობდა ათონსა და გუდაუთაში. 1959–1962 წლებში იყო კურორტოლოგიის სამეცნიერო კვლევითი ინსტიტუტის ორდინატორი. 1962 წლიდან ამავე ინსტიტუტის თანამშრომელი. 1969 წლიდან კარდიოლოგიური განყოფილების უფროსი მეცნიერ–თანამშრომელი. ავტორია 56 სამეცნიერო ნაშრომის, ძირითადად ეპიდემიოლოგიაში. სამედიცინო ინსტიტუტ „განთიადში“ კითხულობდა ლექციებს კარდიოლოგიასა და პროპედევტიკაში. 

საკანდიდატო დისერტაციის თემა — „ათეროსკლეროზით დაავადებულ ავადმყოფთა მკურნალობა თბილისის ბალნეოლოგიურ კურორტზე და მენჯის კურორტის პირობებში.“

## ჯილდოები
* შრომის ვეტერანის მედალი

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000, გვ. 44

## რესურსები ინტერნეტში
კატეგორია:დაბადებული 1 მარტი
კატეგორია:დაბადებული 1934
კატეგორია:ქართველი თერაპევტები
თენგიზ ბოჭოიძე

**თენგიზ ბოჭოიძე** (დ. 26 თებერვალი, 1950, თბილისი) — ქართველი ექიმი, მეცნიერი.

1975 წელს დაამთავრა ტიუმენის სახელმწიფო სამედიცინო ინსტიტუტი. 

1975–1976 წლებში იყო კლინიკური და ექსპერიმენტული ქირურგიის სამეცნიერო კვლევით ინსტიტუტში ინტერნი. 1976–1978 წლებში ექიმი–ორდინატორი. 1979–1985 წლებში უმცროსი მეცნიერ–თანამშრომელი. 1986 წელს უფროსი მეცნიერ–თანამშრომელი. 1997 წლიდან განყოფილების გამგე. 1978–1980 წლებში იყო მოსკოვის პროქტოლოგიის, 1980–1982 წლებში მოსკოვის ვიშნევსკის სახელობის ქირურგიის ინსტიტუტის, 1983–1986 წლებში მოსკოვის მე–2 სამედიცინო ინსტიტუტის თანამშრომელი. ავტორია 46 სამეცნიერო ნაშრომის.

1988 წელს მოსკოვში დაიცვა საკანდიდატო დისერტაციის თემა — „ქრონიკული დუოდენალური გაუვალობის ქირურგიული მკურნალობის არჩევის მეთოდი.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 43

## რესურსები ინტერნეტში
კატეგორია:დაბადებული 26 თებერვალი
კატეგორია:დაბადებული 1950
კატეგორია:ქართველი ქირურგები
გულნარა ბრეგვაძე

**გულნარა ბრეგვაძე** (დ. 4 აპრილი, 1940, თბილისი) — ქართველი ექიმი, მეცნიერი.

1964 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1964–1967 წლებში იყო ვირსალაძის სახელობის სამედიცინო პარაზიტოლოგიისა და ტროპიკული მედიცინის სამეცნიერო კვლევითი ინსტიტუტის ასპირანტი. 1967–1972 წლებში თბილისის სახელმწიფო სამედიცინო ინსტიტუტის ინფექციურ დაავადებათა კათედრის უფროსი ლაბორანტი. 1972–1981 წლებში ამავე კათედრის ასისტენტი. 1989 წლიდან კათედრის დოცენტი. ავტორია 36 სამეცნიერო ნაშრომის, რომლებიც ეხება სამედიცინო პარაზიტოლოგიისა და ინფექციურ დაავადებათა აქტუალურ პრობლემებს. 

1968 წლის 26 სექტემბერს საკანდიდატო დისერტაციის თემა — „სისხლის შრატის ჰემოპოეზური აქტიობა ანკილოსტომიდოზის დროს დაიცვა.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 46

## რესურსები ინტერნეტში
კატეგორია:დაბადებული 4 აპრილი
კატეგორია:დაბადებული 1940
კატეგორია:ქართველი ინფექციონისტები
ჯუმბერ ბრეგვაძე

**გულნარა ბრეგვაძე** (დ. 19 აგვისტო, 1941, თბილისი) — ქართველი ექიმი, მეცნიერი.

დაამთავრა თბილისის სახელმწიფო სამედიცინო ინსტიტუტი.

1965–1966 წლებში იყო კასპის ქირურგ–ორდინატორი. 1966–1969 წლებში თბილისის ექიმთა დახელოვნების ინსტიტუტის გულმკერდის ქირურგიის ლაბორატორიის უმცროსი, შემდეგ უფროსი მეცნიერ–თანამშრომელი. ავტორია 48 სამეცნიერო ნაშრომის, რომლებიც ეხება გულ–სისხლძარღვთა სისტემის პათოლოგიასა და მის ქირურგიულ მკურნალობას. 

საკანდიდატო დისერტაციის თემა — „სისხლის ხელოვნური  მიმოქცევის ზეგავლენა ზოგიერთ პათოლოგიურ პროცესზე და ფილტვების სტრუქტურაზე.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 47

## რესურსები ინტერნეტში
კატეგორია:დაბადებული 19 აგვისტო
კატეგორია:დაბადებული 1941
კატეგორია:ქართველი ქირურგები
ვარლამ ბორჯაძე

**ვარლამ ბორჯაძე** (დ. 18 თებერვალი, 1944, თბილისი) — ქართველი ექიმი, მეცნიერი.

1967 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

იყო თბილისის სახელმწიფო სამედიცინო ინსტიტუტის ჰოსპიტალური თერაპიის კათედრის დოცენტი; 1992 წლიდან რკინიგზის ცენტრალური კლინიკური საავადმყოფოს მთავარი ექიმი. ავტორია 55 სამეცნიერო ნაშრომის, ერთი მონოგრაფიის „მამაკაცთა მეიოზისა და უშვილობის დიაგნოსტიკა,“ მედიცინის მეცნიერებათა კანდიდატი.

საკანდიდატო დისერტაციის თემა — „ადამიანის მეიოზი და ინფერტილობის კლინიკო–დიაგნოსტიკური გამოკვლევა.“

## ჯილდოები
* 1999 — ღირსების ორდენი

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000, გვ. 43
* წიგნი ღირსებისა: ტ. 4, თბ., 2002, გვ. 348

## რესურსები ინტერნეტში
კატეგორია:დაბადებული 18 თებერვალი
კატეგორია:დაბადებული 1944
კატეგორია:ქართველი ექიმები
დარეჯან ბუაჩიძე

**დარეჯან ბუაჩიძე** (დ. 28 თებერვალი, 1921, ჭიათურა) — ქართველი ექიმი, მეცნიერი.

1942 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1942–1945 წლებში იყო თბილისის სახელმწიფო სამედიცინო ინსტიტუტის ჰოსპიტალური ქირურგიის კლინიკის ორდინატორი. 1944–1945 წლებში მუშაობდა ოფიცერთა №2459 უვადო ჰოსპიტალში, კაჭრეთში ქირურგად. 1957 წლიდან ქირურგიის ინსტიტუტის უმცროსი, შემდგომ უფროსი მეცნიერ–თანამშრომელი და მოგვიანებით ორდინატორი. ავტორია 48 სამეცნიერო ნაშრომისა, რომლებიც ეხება ღვიძლისა და ნაღვლის ბუშტის, პანკრეასის, ფარისებური ჯირკვლის პათოლოგიებს.

1960 წელს დაიცვა საკანდიდატო დისერტაციის თემა — „პანკრეასის გარესეკრეციის ფუნქციური ცვლილებები ობტურაციული სიყვითლის დროს.“

## ჯილდოები
* საპატიო ექიმის წოდება

## ბიბლიოგრაფია
* პანკრეასის ფუნქციური და მორფოლოგიური ცვლილებები ნაღვლის გზების ობტურაციის დროს თბილისი, საბჭ. საქართველო, 1964 გვ. 133

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 47

## რესურსები ინტერნეტში
კატეგორია:დაბადებული 28 თებერვალი
კატეგორია:დაბადებული 1921
კატეგორია:ქართველი ქირურგები
პლასტუნი

**პლასტუნი** ― სამხედრო პირი რუსეთის იმპერიაში, ყუბანის და შავი ზღვის კაზაკთა ქვედანაყოფის ფეხოსანი კაზაკი, რომელსაც სადაზვერვო და თავდაცვითი ფუნქციები ჰქონდა. პლასტუნების დასახლების გამო შეიძინა სახელი სოფელმა პლასტუნკამ ქალაქ სოჭთან.

## ლიტერატურა
კატეგორია:რუსეთის იმპერიის შეიარაღებული ძალები
კატეგორია:სამხედრო წოდებები
თინა ბულუსაშვილი

**თინა ბულუსაშვილი** (დ. 4 აპრილი, 1942, თბილისი) — ქართველი ექიმი, მეცნიერი.

1964 წელს დაამთავრა თბილისის სახელმწიფო სამედიცინო ინსტიტუტი.

1964–1967 წლებში იყო აკად. გრ. მუხაძის სახელობის ჰემატოლოგიის ინსტიტუტის ასპირანტი. 1968–1969 წლებში ამავე ინსტიტუტის უფროსი მეცნიერ–მუშაკი. 1970–1990 წლებში უფროსი მეცნიერ–თანამშრომელი. 1990 წლიდან წამყვანი მეცნიერ–თანამშრომელი. ავტორია 65 სამეცნიერო ნაშრომის, თანაავტორია 4 პატენტური გამოგონების, სისხლის კონსერევაციის საკითხებზე.

1968 წელს დაიცვა საკანდიდატო დისერტაციის თემა — „ვერლჰოფის დაავადების კლინიკური მიმდევრობის თავისებურებები და მკურნალობა ბავშვთა ასაკში.“

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 48

## რესურსები ინტერნეტში
კატეგორია:დაბადებული 4 აპრილი
კატეგორია:დაბადებული 1942
კატეგორია:ქართველი ექიმები
ლეოპოლდ ძაძამიძე

**ლეოპოლდ ძაძამიძე** (დ.  20 ნოემბერი, 1922, ზუგდიდი — გ. 15 დეკემბერი, 1966) — ქართველი მხატვარი, ფერმწერი, პეიზაჟისტი.

## ბიოგრაფია
1947 წელს დაამთავრა თბილისის სამხატვრო აკადემია.

იყო ალექსანდრე ციმაკურიძის მოწაფე. შექმნილი აქვს პეიზაჟურ–ფერწერული ტილოები – სვანეთის, ბორჯომის ხეობის, კახეთის, ქუთაისის, ყაზბეგის სერიები, დაღესტნისა და ბალტიისპირეთის პეიზაჟები. მნიშვნელოვანი ნაწარმოებები: „შემოდგომა“ (1960), „წისქვილთან“ (1960), „ყაზბეგ“ (1965), „მეგრული სამზადი სახლი“ (1961), „ზამთარი“ (1960), „ძველი ქუთაისი“ (1962) და სხვა.

## ლიტერატურა
## ჯილდოები
*1964 — საქართველოს დამსახურებული მხატვარი.

## რესურსები ინტერნეტში
კატეგორია:დაბადებული 20 ნოემბერი
კატეგორია:დაბადებული 1922
კატეგორია:გარდაცვლილი 15 დეკემბერი
კატეგორია:გარდაცვლილი 1966
კატეგორია:ზუგდიდში დაბადებულები
კატეგორია:ქართველი მხატვრები
კატეგორია:თბილისის სამხატვრო აკადემიის კურსდამთავრებულები
უენსდეი

***უენსდეი*** () — ამერიკული ფენტეზი-კომედიური სატელევიზიო სერიალი ჰორორის ელემენტებით, რომელიც დაფუძნებულია *ადამსების ოჯახის* წევრის, უენსდეი ადამსის, პერსონაჟზე. სერიალის შემქმნელებია ალფრედ გოფის და მაილზ მილარი.  მთავარ როლებს ასრულებენ ჯენა ორტეგა ასრულებენ, კეტრინ ზეტა-ჯონსი, ლუის გუზმანი, ისააკ ორდონესი, გვენდოლინ კრისტი, რიკი ლინდჰომი, ჯეიმი მაკშეინი, ფრედ არმისენი და კრისტინა რიჩი . რვა ეპიზოდიდან ოთხის რეჟისორია ტიმ ბარტონი, რომელიც ასევე არის სერიალის აღმასრულებელი პროდიუსერი. სიუჟეტის ძირითადი ხაზი ვითარდება უენსდეი ადამსის პერსონაჟის გარშემო, რომელიც ცდილობს ამოხსნას ურჩხულის საიდუმლო საკუთარ სკოლაში.

ბარტონისთვის უენსდეი არ არის ადამსების ოჯახის პირველი პროექტი. მისი სახელი უკავშირდება 1991 წლის ფილმს, რომლის გადაღებაზე მან უარი განაცხადა; ასევე ამავე სამყაროს გაუქმებულ ანიმაციურ ფილმს. 2020 წლის ოქტომბერში გავრცელდა ინფორმაცია, რომ ბარტონი  სატელევიზიო სერიალს იღებდა; მალევე დადასტურდა სერიალის რამდენიმე სეზონის გადაღების გადაწყვეტილება. გადაღებები რუმინეთში, პელეშის სასახლესა და სხვა ლოკაციებზე, 2021 წლის სექტემბრიდან 2022 წლის მარტამდე მიმდინარეობდა. *უენსდეის* პრემიერა შედგა 2022 წლის 16 ნოემბერს და  Netflix-ზე 23 ნოემბერს გახდა ხელმისაწვდომი. სერიალმა კრიტიკოსების ზოგადად დადებითი შეფასებები მიიღო, რომლებმაც დადებითად შეაფასეს ორტეგას შესრულება,  მაგრამ აკრიტიკებდნენ მას CW დრამებთან მსგავსების გამო. 

## სქოლიო
კატეგორია:ინგლისურენოვანი ტელეპროგრამები
კატეგორია:ტელესერიალები ანბანის მიხედვით
ბიძინა ჩხეიძე

**ბიძინა ჩხეიძე** (დ 11 ივნისი, 1951, თბილისი) — ქართველი მსახიობი, კინორეჟისორი, საქართველოს კინემატოგრაფისთა კავშირისა და საქართველოს ხელოვნების საერთაშორისო ფედერაციის წევრი. რეჟისორ რეზო ჩხეიძის შვილი.

## ბიოგრაფია
დაამთავრა მოსკოვის საკავშირო სახელმწიფო კინემატოგრაფიის ინსტიტუტის (ВГИК) სადადგმო ფაკულტეტის სარეჟისორო განყოფილება (სერგეი გერასიმოვის და თამარა მაკაროვას სახელოსნო) 1979 წელს. 1972-1979 წლებში სწავლობდა შოთა რუსთაველის სახელობის თეატრალურ ინსტიტუტში. 

გადაღებული აქვს ფილმები: „დები წყვდიადში“ (ტ/ფ, ფედერიკო გარსია ლორკას პიესის მიხედვით), „მჭედელი“, „არაჩვეულებრივი რეისი“, „ბატონი ავანტიურისტები“, „რივარესი“ (ფილმი-ბალეტი, ე. ვოინიჩის რომან „კრაზანას“ მიხედვით), „საბალეტო პა“ (რევაზ ინანიშვილის მოთხრობების მიხედვით). როგორც მსახიობი, მონაწილეობს ფილმებში: „ღიმილის ბიჭები“, „გოლა“, „მაცივარში ვიღაც იჯდა“, „ჩემი ძვირფასი საყვარელი ბაბუ“, „გაჭედილები“ და თითქმის ყველა თავისივე გადაღებულ ფილმში.

## ფილმოგრაფია
### დამდგმელი რეჟისორი
* 1977 — „ბენზინის ჩამომსხმელი"
* 1977 — „ყუთები“
* 1980 — „ძახილი პელაგონში“
* 1981 — „დები წყვდიადში“
* 1982 — „მჭედელი“
* 1982 — „არაჩვეულებრივი რეისი“
* 1985 — „ბატონი ავანტიურისტები“
* 1987 — „რივარესი“
* 1989 — „ზმანებანი აღლუმებს შორის“
* 1994 — „გრანტუსი“
* 1996 — „საბალეტო პა“

### სცენარის ავტორი
* 1977 — „ბენზინის ჩამომსხმელი"
* 1977 — „ყუთები“
* 1980 — „ძახილი პელაგონში“
* 1981 — „დები წყვდიადში“
* 1982 — „არაჩვეულებრივი რეისი“
* 1987 — „რივარესი“
* 1989 — „ზმანებანი აღლუმებს შორის“
* 1994 — „გრანტუსი“

### გადაღებულია ფილმებში
* 1969 — „ღიმილის ბიჭები“ — ბეთჰოვენა (რეჟ. რეზო ჩხეიძე)
* 1980 — „გოლა“ (რეჟ. გიორგი მატარაძე), 
* 1983 — „მაცივარში ვიღაც იჯდა“ — მერაბი (რეჟ. გუგული მგელაძე) 
* 1995 — „შვეციის პრინცი იმერეთიდან“ — პოლიციელი (რეჟ. ერმალო მაღრაძე)
* 1998 — „ჩემი ძვირფასი, სანატრელი ბაბუ“ — კაცი ზაპოროჟეცით (რეჟ. პავლე ჩარკვიანი) 
* 2003 — „გაჭედილები“ (რეჟ. გუგული მგელაძე)
* 2013 — „გზააბნეულნი“ — ბიძინა (რეჟ. ერმალო მაღრაძე)

## რესურსები ინტერნეტში
* 
* ბიძინა ჩხეიძე — ეროვნული ფილმოგრაფია
* 

## სქოლიო
კატეგორია:დაბადებული 11 ივნისი
კატეგორია:დაბადებული 1951
კატეგორია:ქართველი კინორეჟისორები
კატეგორია:ქართველი მსახიობები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
კატეგორია:მსახიობები ანბანის მიხედვით
დიომიდე ანთაძე

**დიომიდე ანთაძე** (ა. დ. ნაკაშიძე (ფსევდონიმი); დ. 13 ოქტომბერი, 1904, ოზურგეთი — გ. 30 სექტემბერი, 1955) — ქართველი რეჟისორი და პედაგოგი.

## ბიოგრაფია
დაიბადა 1904 წლის 13 ოქტომბერს ოზურგეთში. სწავლობდა თბილისის ქართულ გიმნაზიაში. დაამთავრა ქიმიური ტექნიკუმი, შემდეგ თბილისის სახელმწიფო უნივერსიტეტის პედაგოგიური ფაკულტეტი, 1925 წლიდან დაიწყო ლიტერატურული მოღვაწეობა (ბეჭდავდა საბავშვო მოთხრობებს). 1932 წელს კოტე მარჯანიშვილმა თეატრში რეჟისორად მიიწვია. თეატრში მოღვაწეობისას მარჯანიშვილმა გვარი ნაკაშიძეთი შეუცვალა, რადგან იმ დროს იმავე თეატრში რეჟისორი დოდო ანთაძეც მოღვაწეობდა. 1937 წლიდან მუშაობა დაიწყო კინოში. ნიკოლოზ შენგელაიასთან ერთად გადაიღო ფილმები: „ნარინჯის ველი“ (1937), „სამშობლო“ (1939), „ის კიდევ დაბრუნდება“ (1943). 

## დამდგმელი რეჟისორია ფილმებისა
* 1937 — „ნარინჯის ველი“
* 1939 — „სამშობლო“
* 1940 — „ქალიშვილი ხიდობნიდან“
* 1941 — „სადარაჯო ჯიხური“
* 1943 — „ის კიდევ დაბრუნდება“ 

## რესურსები ინტერნეტში
* 
* დიომიდე ანთაძე — ეროვნული ფილმოგრაფია
* 

## სქოლიო
კატეგორია:დაბადებული 13 ოქტომბერი
კატეგორია:დაბადებული 1904
კატეგორია:ოზურგეთში დაბადებულები
კატეგორია:გარდაცვლილი 30 სექტემბერი
კატეგორია:გარდაცვლილი 1955
კატეგორია:ქართველი კინორეჟისორები
კატეგორია:ანთაძეები
ურშკა კლაკოჩარ-ზუპანჩიჩი

**ურშკა კლაკოჩარ-ზუპანჩიჩი** (; დ. 19 ივნისი, 1977, ტრბოვლე) — სლოვენიელი იურისტი და პოლიტიკური მოღვაწე. პარტია თავისუფლების მოძრაობის თავმჯდომარის მოადგილე. სლოვენიის ეროვნული ასამბლეის თავმჯდომარე 2022 წლის 13 მაისიდან. სლოვენიის ისტორიაში პირველი ქალი აღნიშნულ თანამდებობაზე.

## ბიოგრაფია
დაიბადა 1977 წლის 19 ივნისს ტრბოვლეში, იუგოსლავია.

2022 წლის 24 აპრილის საპარლამენტო არჩევნების შედეგად აირჩიეს ეროვნული ასამბლეის დეპუტატად. 2022 წლის 13 მაისს, სლოვენიის ეროვნული ასამბლეის პირველ სხდომაზე იგი აირჩიეს თავმჯდომარედ. მას მხარი დაუჭირა 55 დეპუტატმა, ხოლო 25-მა ხმა წინააღმდეგ მისცა.

## სქოლიო
კატეგორია:სლოვენიელი ქალი პოლიტიკოსები
კატეგორია:სლოვენიელი იურისტები
კატეგორია:სლოვენიის ეროვნული ასამბლეის თავმჯდომარეები
კატეგორია:ცოცხალი ადამიანები
ჯენა ორტეგა

**ჯენა მარია ორტეგა** (; დ. 27 სექტემბერი, 2002, კოაჩელა, კალიფორნია, აშშ) — ამერიკელი მსახიობი. ცნობილია უენსდეი ადამსის როლით Netflix-ის კომედიურ საშინელებათა სერიალში უენსდეი.

ორტეგამ თავისი სამსახიობო კარიერა ბავშვ მსახიობად დაიწყო, როდესაც აღიარება მოიპოვა ახალგაზრდა „ჯენის“ როლისთვის „The CW“ კომედიურ-დრამატულ სერიალში „ჯეინ ქალიშვილი“ (2014–2019).

## სქოლიო
კატეგორია:დაბადებული 27 სექტემბერი
კატეგორია:დაბადებული 2002
კატეგორია:ამერიკელი მსახიობები
კატეგორია:ცოცხალი ადამიანები
ომარ ცაავა

**ომარ ცაავა** (დ. 1935, თბილისი) — ქართველი ინჟინერი.

## ბიოგრაფია
1958 წელს დაამთავრა საქართველოს პოლიტექნიკური ინსტიტუტის სამთო ფაკულტეტი.

1958-1969 წლებში მუშაობდა საქართველოს ვაჭრობის სამინისტროს სამშენებლო სამმართველოში ოსტატად, სამუშაოთა მწარმოებლად, მთავარ ინჟინრად. 1969-1972 წლებში იყო საქართველოს სასოფლო მშენებლობის სამინისტროს N1 სამშენებლო ტრესტის საწარმოო-ტექნოლოგიური კომპლექტაციის სამმართველოს უფროსი. 1972-1994 წლებში სსრკ ელექტროტექნიკური მრეწველობის სამინისტროს სამშენებლო-სამონტაჟო ტრესტ „საქელექტრომონტაჟრემმშენის“ მმართველი. ხელმძღვანელობდა ზესტაფონის სადენებისა და ქუთაისის ელექტრომექანიკური ქარხნების, თბილისის „იზოლიტის“, „ელმავალმშენებლის“, „ელექტროაპარატის“, „მიკროძრავას“ ქარხნების სამონტაჟო და გამშვებ-გასამართ სამუშაოებს. მიღებული აქვს სახელმწიფო ჯილდოები.

## ლიტერატურა
* საქართველოს არქიტექტორთა და მშენებელთა ენციკლოპედია, თბ., 2017, გვ. 659

## რესურსები ინტერნეტში
კატეგორია:დაბადებული 1935
კატეგორია:თბილისში დაბადებულები
კატეგორია:ქართველი ინჟინრები
კატეგორია:საქართველოს პოლიტექნიკური ინსტიტუტის კურსდამთავრებულები
ალექსანდრე ციბაძე

**ალექსანდრე ციბაძე** (დ. 1 ოქტომბერი, 1936, თბილისი — გ. 5 თებერვალი, 2026) — ქართველი ექიმი, მეცნიერი, კურორტოლოგი, მედიცინის მეცნიერებათა დოქტორი, პროფესორი.

## ბიოგრაფია
1962 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1962-1967 წლებში იყო ბორჯომში სანატორიუმ „ლიკანის“ ფუნქციონალური დიაგნოსტიკის ექიმი. 1967-1990 წლებში საქართველოს კურორტოლოგიისა და ფიზიოთერაპიის სამეცნიერო-კვლევითი ინსტიტუტის მეცნიერ-თანამშრომელი, კიბერნეტიკის განყოფილების გამგე. 1990 წლიდან თბილისის სახელმწიფო სამედიცინო კოლეჯის დირექტორი. ავტორია 123 სამეცნიერო ნაშრომისა კურორტოლოგიასა და ფიზიოთერაპიაში, ბიოფიზიკასა და კიბერნეტიკაში. გამოქვეყნებული აქვს 2 მონოგრაფია: „Взаимодействие вирусов и клеток на фоне магнитного поля“ (Тбилиси, 1992), „ბგერითი სიხშირის მაგნიტური ველის გავლენა ზოგიერთი ვირუსის რეპლიკაციასა და ცხოველმოქმედებაზე“ (თბილისი, 1993). გამოცემული აქვს 2 მეთოდური მითითება, ლექსიკონი და 4 სახელმძღვანელო.

საკანდიდატო დისერტაციის თემა — „ქრონიკული ქოლეცისტიტით დაავადებულთა მკურნალობის კომპლექსში ბორჯომის მინერალური წყლის მომატებული დოზების გავლენა კუჭისა და თირკმელების ფუნქციურ ურთიერთობაზე“, დაიცვა 1969 წელს. 

სადოქტორო დისერტაციის თემა — „ამინდისა და ჰელიოგეოფიზიკურ ფაქტორთა გავლენა სისტემათშორის  ურთიერთობაზე გულ-სისხლძარღვთა სისტემის დაავადებულ ავადმყოფებში“, დაიცვა 1989 წელს.

## ჯილდოები
* 2000 — ღირსების ორდენი

## ბიბლიოგრაფია
* ფიზიკა და ბიოფიზიკა: სახელმძღვ. თბილისი, გეორგიკა, 2014, გვ. 251
* სპა და ბალნეოთერაპია: მონოგრაფია, თბილისი, ფარნავაზი, 2013, გვ. 116
* სამედიცინო და ბიოლოგიური ფიზიკა (თანაავტორი) // ნაწ.1. 2002, გვ. 165
* სამედიცინო ინფორმატიკისა და ბიოსტატისტიკის საფუძვლები: სამედ. უნ-ტის სტუდეტებისათვის, 2003, გვ. 268

## ლიტერატურა
* ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 337 
* წიგნი ღირსებისა: ტ. 5 / შემდგ.: თამაზ ყიფიანი (რედ.), თენგიზ გაჩეჩილაძე, გურამ სიმონიშვილი, თბ., 2003, გვ. 78

## რესურსები ინტერნეტში
## სქოლიო
კატეგორია:დაბადებული 1 ოქტომბერი
კატეგორია:დაბადებული 1936
კატეგორია:გარდაცვლილი 5 თებერვალი
კატეგორია:გარდაცვლილი 2026
კატეგორია:თბილისში დაბადებულები
კატეგორია:ქართველი ექიმები
კატეგორია:მედიცინის მეცნიერებათა დოქტორები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
ტრანსცენდენტური ეტიუდი №6 (ლისტი)

thumb|360px|მეექვსე ტრანსცენდენტური ეტიუდის პირველი ტაქტი

**ტრანსცენდენტური ეტიუდი №6 სოლ მინორში „Vision“** — ფერენც ლისტის ტრანსცენდენტური ეტიუდებიდან რიგით მე-6 საფორტეპიანო ეტიუდი. ნაწარმოები წარმოადგენს ხელების ფართო და საპირისპირო მიმართულებით მოძრაობის, ორმაგი ნოტების არპეჯიოსა და ტრემოლოების შესწავლას.

ეს ეტიუდი შედარებით დაბალი სირთულისაა, თუმცა მითითებების ზუსტი დაცვით შესავალი ძალიან რთულია, რადგან იგი სრულიად მარცხენა ხელს მოიცავს. ამგვარი შესრულება მოითხოვს თითების განიერ მოძრაობასა და ზუსტ ნახტომებს.

## მხატვრული სახე 
ნაწარმოების მხატვრული სახე არის დაკრძალვა. ფერენც ლისტის ორიგინალი ჩანაწერების მიხედვით, შუა მონაკვეთის ინტენსიური ოქტავები და სწრაფად კლებადი არპეჯიოები გამოხატავს განდიდებას.

## რესურსები ინტერნეტში 
* 

ტრანსცენდენტური 06
კატეგორია:1852 წლის ნაწარმოებები
კატეგორია:ნაწარმოებები სოლ მინორში
გამბიტური შეჯიბრებები

**გამბიტური შეჯიბრებები** — უპირატესად XX საუკუნის დასაწყისში ჩატერებული საჭადრაკო შეჯიბრებები, რომელთა მიზანი იყო გამბიტური დასაწყისების ახალი ვარიანტების (გაგრძელებების) კვლევა ან პოპულარიზაცია. მათი თავისებურება იყო წინასწარ შეთანხმებული ერთი ან რამდენიმე გამბიტის აუცილებლად გამოყენება (მაგ., მეფისა ან მისი სხვადასხვა ვარიანტი — ცენტრალური, ჩრდილოური, შოტლანდიური და სხვ.). განარჩევენ ოფიციალურ და არაოფიციალურ გამბიტურ შეჯიბრებებს. 

## ოფიციალური შეჯიბრებები 
**საერთაშორისო ტურნირი 1903** — ჩატარდა 2–26 მაისს, ვენაში. ორწრიანი, 10 მონაწილით. დებიუტი — მეფის გამბიტი (აუცილებელი სვლები — 1.e4 e5 2. f4 exf4). დასრულდა მიხეილ ჩიგორინის გამარჯვებით (13 ქულა). „აღსანიშნავია, რომ ჩიგორინი ერთნაირად წარმატებულად თამაშობდა როგორც თეთრებით, ისე შავებით“ — „ბრიტიშ ჩეს მეგეზინ“. მე-2 ადგილი დაიკავა ფრენკ ჯეიმზ მარშალმა (11½ ქულა), მე-3 ადგილი — გეორგ მარკომ (11 ქულა).

**საერთაშორისო ტურნირი 1912** — ჩატარდა 15 იანვრიდან 12 თებერვლამდე, აბაციაში (ახლანდ. ოპატია, ხორვატია). ორწრიანი, 12 მონაწილით (პირველი ტურის შემდეგ გავარდა არნოლდ აურბახი). დებიუტი — მეფის გამბიტი (აუცილებელი სვლები — 1.e4 e5 2. f4 exf4). შედეგები: 1. რუდოლფ შპილმანი — 15 ქულა; 2. ოლდრჟიხ დურასი — 13½; 3–4. — ერიხ კონი, რიხარდ რეტი — 11½; 5. — მოიჟეშ ლოვცკი — 11.

**საერთაშორისო ტურნირი 1914** — ჩატარდა 6–27 აპრილს, ბადენში (ავსტრია). ორწრიანი, 10 მონაწილით. დებიუტი — მეფის, ჩრდილოური, ევანზის გამბიტები (არჩევანზე). შედეგები: 1. რ. შპილმანი — 12½ ქულა; 2. საველი ტარტაკორევი — 11½; 3. კარლ შლეხტერი — 11; 4. დიულა ბრეიერი — 10½; 5–6. პაულ იონერი, რ. რეტი — 9½.

## არაოფიციალური შეჯიბრებები 
არაოფიციალური შეჯიბრებები (მატჩები და ტურნირები) ტარდებოდა ჭადრაკის მეცენატის, ამერიკელი პროფესორის, აიზეკ რაისის დაფინანსებით. იგი ავტორი იყო ე.წ. რაისის გამბიტისა (მეფის გამბიტის ერთ-ერთი გაგრძელების) — 1. e4 e5 2. f4 exf4 3. ♘f3 g5 4. h4 g4 5. ♘e5 ♞f6 6. ♗c4 d5 7. exd5 ♝d6 8. O‑O. შეჯიბრებები ტარდებოდა ამ გამბიტის გამოსაკვლევად.

**ჩიგორინ-ლასკერის მატჩი, 1–13 აგვისტო, 1903** — გაიმართა ბრაიტონში. პირობები: 6 პარტია; გამარჯვებათა უმრავლესობამდე; თეთრი ფიგურებით ყველა პარტიაში თამაშობდა ემანუელ ლასკერი. ყველა პარტია იწყებოდა ერთი და იგივე პოზიციიდან, რომელიც თეთრების მე-14 სვლის შემდეგ დგებოდა. მატჩი მოიგო ჩიგორინმა — 3½ : 2½ (+2, −1, =3). ეფექტური იყო მისი გამარჯვება მე-4 პარტიაში (იხ. ანიმაცია).

**საერთაშორისო ტურნირი 1904** — ჩატარდა მონტე-კარლოში. ორწრიანი, 6 მონაწილით. შედეგები: 1–2. ფ. მარშალი და რუდოლფ სვიდერსკი — 6 ქულა; 3. ჟაკ მიზესი — 5; 4–5. გ. მარკო და თეოდორ ფონ შევე — 4½; 6. ლეო ფორგაჩი — 3.

**რუსი მოჭადრაკეების ტურნირი 1905** — ჩატარდა პეტერბურგში. ორწრიანი, 8 მონაწილით. შედეგები: 1. მ. ჩიგორინი — 12 ქულა; 2. პეტრე ევტიფეევი — 8½; 3. ბორის მალიუტინი — 7½; 4–5. ბორის კოიალოვიჩი და კარლ როზენკრანცი — 7; 6. კ. შაბსკი — 6; 7. გრიგოლ გელბაკი — 5½; 8. ა. შიშკინი — 2½.

**საერთაშორისო ტურნირი 1911** — გაუმართა მიუნხენში. ორწრიანი, 4 მონაწილით. შედეგები: 1 სემიონ ალაპინი — 4½; 2. რუდოლფ შპილმანი — 4; 3. სამუელ როზენტალი — 2; 4. ჰანს ფარნი —  1½.

## ლიტერატურა 
* 

კატეგორია:საჭადრაკო შეჯიბრებები
ცაიტენვენდეს სიტყვა

[მინი| გერმანიის კანცლერი [ოლაფ შოლცი ცაიტენვენდე სიტყვის წინ ]]
**ცაიტენვენდეს სიტყვა** (, *ჟამთაცვლა*) — 2022 წლის 27 თებერვალს გერმანიის კანცლერის, ოლაფ შოლცის, მიერ ბუნდესტაგში წარმოთქმული სიტყვა 2022 წლის 24 თებერვალს რუსეთის მიერ უკრაინაში შეჭრაზე საპასუხოდ. შოლცმა რუსეთის უკრაინაზე თავდასხმას უწოდა  (ზუსტი ქართული თარგმანი - *ჟამთაცვლა*). შოლცის განცხადებით, აგრესიაზე საპაუსუხოდ გერმანიის მთავრობა 100 მილიარდი ევროს ფონდს სამხედრო ხარჯების მნიშვნელოვნად გასაზრდელად გამოიყენებდა. ამ სიტყვამ კარდინალურად შეცვალა გერმანიის მანამდე არსებული უაღრესად ფრთხილi თავდაცვის პოლიტიკა.

## სქოლიო
კატეგორია:გერმანიის სამხედრო ისტორია